האוניברסיטה לאמנויות בברלין

האוניברסיטה לאמנויות בברלין (בגרמנית: Universität der Künste Berlin, UdK, באנגלית: Berlin University of the Arts; עד נובמבר 2001 נקראה בית הספר הגבוה לאמנויות בברלין; Hochschule der Künste Berlin) היא אחת מארבע האוניברסיטאות הגדולות בברלין בירת גרמניה. האוניברסיטה כוללת ארבעה קולג'ים, המתמחים באמנות חזותית, אדריכלות, תקשורת ועיצוב, ומוזיקה ואמנויות הבמה. היכולת לרישום נחשבה לחיונית במסלול הלימודים באוניברסיטה. לפני משיחת המכחול בצבע, יש לרשום את כל הקומפוזיציה בפחם על גבי 'שכבה מתה'. מספר הסטודנטים הוא כ-3,600. האוניברסיטה לאמנויות בברלין היא אחת משלוש האוניברסיטאות בגרמניה, לצד האוניברסיטה לאמנויות בברמן ואוניברסיטת פולקוואנג לאמנויות, שאיחדו את הפקולטות לאמנות ולמוזיקה במוסד אחד. היסטוריה שורשי האוניברסיטה נטועים בייסוד האקדמיה לאמנות הציור והאדריכלות, שהייתה בהמשך לאקדמיה הפרוסית לאמנויות בחסות הנסיך הבוחר פרידריך השלישי מברנדנבורג. שני הארגונים שקדמו לה היו בית הספר הגבוה למוזיקה בברלין, שנוסדה בשנת 1869 בהנהלת יוזף יואכים ואימצה גם את מסורת קונסרבטוריון שטרן המפורסם, ובית הספר הממלכתי לאמנויות של ברלין, שקם בשנת 1875. בשנת 1975 התמזגו שני בתי הספר לאמנויות תחת השם "בית הספר הגבוה לאמנות בברלין". התואר אוניברסיטה הוענק למוסד ב-1 בנובמבר 2001. תוכנית חילופי סטודנטים תוכנית חילופי סטודנטים של האוניברסיטה היא תוכנית הרשמה ישירה, המוצעת למשך הסתיו, האביב והשנה האקדמית לסטודנטים, המגלים עניין באמנויות בלוויית ארבעה סמסטרים של לימודי גרמנית. בכל שנה אקדמית מקבל בית הספר 100 סטודנטים הנבחרים בקפידה מרחבי העולם במסגרת חילופין על בסיס הסכמים מוסדיים. הסטודנטים המשתתפים בתוכנית נדרשים לממן בעצמם את הוצאות המגורים והמחיה, כמעט ללא עזרה מבית הספר. בוגרים ידועי-שם (רשימה חלקית) קלאודיו אראו פסנתרן אדוארד פרנק לאופולד גודובסקי, פסנתרן כריסטיאן לדן, אתנו-מוזיקולוג, מלחין אוטו קינקלדיי (1878–1966), מוזיקולוג, חלוץ בתחום ספריית המוזיקה האקדמית אוטו קלמפרר, מנצח מוריץ מושקובסקי, פסנתרן איזבל מונדרי, מלחינה איגנץ ואגהלטר, מלחין, מנצח ברונו ולטר, מנצח קורט וייל, מלחין מורים ידועי-שם (רשימה חלקית) עמנואל פויירמן 1929–1933 יוזף יואכים 1869–1907 אורל ניקולה 1926 דניאל ריכטר 2005–2006 אליזבת גרימר 1965–1986 ארנולד שנברג 1922–1933 קלרה שומאן 1819–1896 היינץ טיסן 1925–1945 מקס ברוך 1890–1910 קישורים חיצוניים אתר האינטרנט הרשמי של האוניברסיטה לאמנויות בברלין (בגרמנית ובאנגלית) האוניברסיטה לאמנויות בברלין, ברשת החברתית פייסבוק האוניברסיטה לאמנויות בברלין, ברשת החברתית X (טוויטר) האוניברסיטה לאמנויות בברלין, ברשת החברתית אינסטגרם האוניברסיטה לאמנויות בברלין, ברשת החברתית LinkedIn הערות שוליים